[2] Juri Lotman esitab mõttetegevuse tulemusi, mudeleid vastavalt mänguliste ja teaduslikena ning nende sümbioosina kunstilist mudelit  (Lotman 1990: 8-31). Paraku ei seostu joon- ja kujundlik mõtlemine teadusliku ja mängulise mudeliga, nii et analoogiapõhimõtte kasutamine oleks siinkohal eksitav. Lähimad vasted annab L.Mäll mahajaana terminitega, vastavalt dhyana ("mõtlemine") joonmõtlemise ja bhavana ("kujustamine") kujundliku mõtlemise mõistes, kus needsinatsed on "sisemise teksti" loomise mehhanismi peamised osad (vt Mäll 1998: 315). Lüürilise kõrvalepõikena tuleb mainida, et kahtlaselt sarnases positsioonis on Heideggeril esitatud  vastavalt "mõtlemine" ja "kaemus" mõistmise tuletisena (vt Heidegger 1997: 134).